**Науқасты ақпараттандыру келісімі**

Бұл хабарламада науқастың жеке ақпараты қалай өңделетіні, пайдаланылатыны және сақталатыны түсіндіріледі. Сондай-ақ, жеке тұлғалардың Kazakhstan Metabolic Bariatric Surgery Registry (бұдан әрі KMBSR) құрамындағы жеке ақпаратына қатысты құқықтары егжей-тегжейлі сипатталады.

KMBSR Қазақстан Республикасының аумағында оны пайдалануға қол қойған ұйымдар мен медицина қызметкерлері үшін бариатриялық метаболикалық операция жасалған барлық науқастар туралы деректерді жинауға арналған. Деректер базасындағы ақпарат қызмет көрсету сапасын және емдеу нәтижелерін бағалау, бақылау, жақсарту үшін пайдаланылады. Тізілім сонымен қатар науқастарға, уәкілетті және реттеуші ұйымдарға, медицина қызметкерлеріне салыстырмалы ақпарат береді.

«Қазақстандық бариатриялық және метаболикалық хирургтар қоғамы» Республикалық қоғамдық бірлестігі (бұдан әрі – «ҚБМХҚ» РҚБ) басқа медициналық қызмет көрсетушілер үшін тізілімді қамтамасыз етеді және осы келісімде көрсетілген мақсаттар үшін, құрамындағы барлық жеке ақпарат үшін, деректерді бақылаушы ретінде әрекет етеді.

"ҚБМХҚ" РҚБ сіздің ақпаратыңыздың тізілімде қалай қолданылатынына жауапты екенін білдіреді. Науқастарды емдеумен айналысатын ұйымдар мен денсаулық сақтау қызметкерлері де өздерінің жергілікті жазбаларына жауап береді.

KMBSR DendriteClinicalSystemsLtd компаниясы ұсынады, ол – «ҚБМХҚ» РҚБ атынан деректерді өңдеуші ретінде әрекет етеді.

**KMBSR қандай ақпаратты қамтиды?**

2023 жылдан бастап медициналық қызметкер KMBSR үшін бариатриялық метаболикалық ота жасалған науқастар туралы ақпарат жинай бастады. Ақпарат науқастардың дербес деректерін, дербес медициналық деректерді, олардың зертханалық-диагностикалық және аспаптық тексерулерін, дәрігерлердің қорытындыларын, диагноздарды, жүргізілген хирургиялық емдеулерді, емдеу нәтижелері, динамикадағы бақылауды және тіркеу үшін басқа да қажетті ақпаратты қамтиды.

**Деректермен не болады және оны кім көре алады?**

KMBSR - де қолданылатын деректерді дәрігерлер, медбикелер және аурухана қызметкерлері, науқастарды емдейтін және жүргізетін қызметкерлер KMBSR-ге жүктемес бұрын жинайды. Жазбалар жүктелгеннен кейін уәкілетті медициналық қызметкерлер қауіпсіз құпия сөзбен бекітілген пайдаланушы тіркелгісі арқылы оларды тексере алады.

Деректерді аурухана немесе медициналық қызметкерлер жүктегеннен кейін, dendriteclinicalsystems бағдарламалық қамтамасыз ету инженерлері мен деректер талдаушылары Dendrite кеңселеріндегі қауіпсіз сервердегі деректерге қол жеткізе алады.

Жиналған ақпарат құнды, өйткені ол жүргізілген оталардың саны мен түрлерін есепке алуға, хирургиялық емдеу нәтижелерін талдауға мүмкіндік береді. Деректерді DendriteClinicalSystems компаниясы KMBSR клиникалық жетекшілермен жыл сайынғы есептерді дайындау үшін талдайды. Нәтижелер аймақтарға немесе ауруханаларға, сондай-ақ жасына, жалпы денсаулық ауытқуларына және қолданылатын емдеу түрі сияқты нәтижелерге байланысты болуы мүмкін басқа да маңызды ақпаратты бөлуге мүмкіндік береді.

Есептер уәкілетті адамдарға, провайдерлерге және денсаулық сақтау мамандарына морбидті семіздік пен метаболикалық синдромы бар науқастардың нәтижелерін түсінуге көмектесу үшін пайдаланылады.

Деректер ешкімге берілмейді немесе «ҚБМХҚ» РҚБ басқарушы комитетімен келісілгеннен басқа мақсаттарда пайдаланылмайды.

**Науқастардан қандай деректер жиналады?**

Деректерді жинау науқастардың дербес деректерін, дербес медициналық деректерді, олардың зертханалық-диагностикалық және аспаптық тексерулерін, дәрігерлердің қорытындыларын, диагноздарды, жүргізілген хирургиялық емдеуді, емдеу нәтижелері мен динамикадағы бақылауды және тіркелім үшін басқа да қажетті ақпаратты қамтиды. Сондай-ақ, науқастар 1, 3, 6, 9 айлардан және 1 жылдан кейін, содан кейін жыл сайынғы аралықта пошта немесе телефон арқылы олардың емдеу нәтижелерін бағалау үшін сауалнама толтырылады. Науқастардың осы нысандарда беретін ақпараты олардың денсаулығы мен емдеу нәтижесін бақылау үшін емдейтін ауруханаға қолжетімді болады. Осы сауалнамаларда жиналған ақпараттың анонимді деректері морбидті семіздік пен метаболикалық синдромы бар науқастарға медициналық көмек көрсету сапасын жақсарту үшін пайдаланылатын болады. Осы сауалнамаларды толтыруға қатысу міндетті емес. Сіз бізге бұдан былай қатысқыңыз келмейтіндігіңізді кез келген уақытта айта аласыз және біз сізге болашақта ешқандай сауалнама ұсынбаймыз.

**KMBSR дербес деректерін өңдеудің құқықтық негізі қандай?**

KMBSR шеңберінде өңделетін дербес деректер "Дербес деректер және оларды қорғау туралы" Қазақстан Республикасының 2013 жылғы 21 мамырдағы № 94-V заңына негізделеді (18.11.2022 ж. жағдай бойынша өзгерістер мен толықтырулармен).

KMBSR деректері "Медициналық мақсатта"жиналады. Оған мыналар кіреді: медициналық

диагностика, күтім мен емдеуді қамтамасыз ету, денсаулық сақтау және әлеуметтік қорғау қызметтерін басқару.

Клиникаларда бариатриялық ота жасалған науқастар туралы ақпаратты, деректер тіркелімді пайдалануға қатысатын медицина қызметкерлерімен жиналады.

**Деректер қайда және қанша уақыт сақталады?**

KMBSR құрамындағы ақпарат DendriteClincialSystemsLtd немесе олардың келісімшарт бойынша жалдаған қосалқы процессоры ұсынған серверде сақталады. Деректер 20 жыл бойы сақталады. Келісім қайтарып алынған жағдайда, кез келген жеке деректер дереу жойылады.

**Қауіпсіздік**

Барлық деректер Ұлыбританияда қалады және сақтық көшірмесі күн сайын жасалатын төртінші деңгейдегі деректер орталығында сақталады.

**Сіздің құқықтарыңыз**

Деректерді қорғау туралы заңдарына сәйкес компьютерлерде және белгілі бір қолмен жазылған жазбаларда сіз туралы қандай ақпарат сақталғанын білуге ​​мүмкіндік беретін құқығыңыз бар. Бұл «субъектіге қол жеткізу құқығы» ретінде белгілі.

Егер сіз KMBSR -де сақталған медициналық жазбалардың көшірмесін көргіңіз немесе алғыңыз келсе, сізге көмек көрсете алатын емдеуші тобының мүшесімен сөйлесіңіз. Белгілі бір жағдайларда сіздің жазбаларыңызға қол жетімділік шектеулі болуы мүмкін, мысалы, егер ол сіздің мүдделеріңізге сай немесе басқаларды қорғау үшін деп есептелсе.

Заң бойынша, егер ол берілген болса, кез келген уақытта келісімді қайтарып алуға құқығыңыз бар. Егер сіз KMBSR - тен шығарылғыңыз келсе (kaz.bar.registry@gmail.com) хабарласыңыз.

Егер науқас тізілімнен шығарылса, біз мұндай науқастар туралы, сондай-ақ тізілімге енгізілгісі келмейтіндер туралы ешқандай деректерді сақтамаймыз. Осылайша, егер науқасқа қайта ота жасау қажет болса, оны дерекқорға қайта қосып, бұл туралы кейінірек хабардар етілуі әбден мүмкін.

**Қосымша ақпарат**

Егер сіз өзіңіздің ақпаратыңызды қалай қолданатынымыз туралы көбірек білгіңіз келсе немесе қандай да бір себептермен сіздің ақпаратыңыздың осы хабарламада сипатталған кез-келген тәсілмен пайдаланылуын қаламасаңыз, сіздің еміңізбен айналысатын медициналық қызметкерлерге жүгініңіз немесе төмендегі ақпаратты пайдалана отырып бізге хабарласыңыз.

**Байланыс**

Жалпы мәселелер бойынша науқастар өздерінің медициналық қызметкерлерімен кеңесу мүмкіндігіне ие. KMBSR туралы жалпы сұрақтары бойынша Сіз орталық топқа электрондық пошта арқылы хабарласа аласыз: kaz.bar.registry@gmail.com

Осы құпиялылық туралы хабарламаға қатысты нақты мәселелер бойынша сіз KMBSR тобымен немесе «ҚБМХҚ» РҚБ -ға келесі мекен-жай бойынша хабарласа аласыз:

|  |
| --- |
| AstanaMangilik El Avenue 72 NP1Office 1+7 7172 68 88 18kaz.bar.registry@gmail.com |